  Анжелика Тихонова корреспондент Глазкарысь дышетӥсьёсты дасянъя институтысь студентъёс «Психолого-педагогическое образование» ӧръя мукет кунъёсысь пыриськисьёсын студентъёслэн огъяросси олимпиадаязы нырысетӥ кык интыосты басьтӥзы. Ужрад 16-19 оштолэзе Уралысь дышетӥсьёсты дасянъя кун университетын ортчиз, ивортэ Дышетонъя но тодосъя министерстволэн пресс-службаез. Глазкарысь дышетсконнилэсь данзэ мерлыко герӟетъёсъя но кылосбуръя факультетысь студентъёс Снежана Корепанова, Илья Матушкин но Иван Ларионов утизы. Дышетскисьёс «Тодматскон» конкурсын но методикая турын вормисьёс луизы. Соос «Профилактика виктимного поведения» темая класс часлы конспект дасязы но сое Екатеринбургысь огаз лицейысь 9-тӥ классын дышетскисьёслы ортчытӥзы. Конкурсэ пыриськисьёсты психологи тодосъя кандидат, доцент Светлана Губина но педагогикая но психологияя кафедраысь валтӥсь дышетӥсь Алёна Бельтюкова дасязы. Тодэ вайытом, Сочиын ортчем дышетскисьёслэн экологияя огъяросси олимпиадаязы Удмуртиысь нылаш вормиз.  Тегъёс: Дышетон студентъёс Удмуртия Дышетонъянотодосъяминистерство ГГПИ  